El projecte ‘Dones amb Iniciativa’ reconeix la labor de 15 dones emprenedores en el comerç local
2025-07-24

Després del paréntesi de l’any passat debut a la pandèmia, l’Ajuntament de Burjassot, des de la Regidoria de Comerç i Mercats, dirigida per Rosa Cosa i a través de CEMEF, reprendrà enguany el projecte de Dones amb iniciativa amb el lliurament d’aquests guardons a 15 dones emprenedores del municipi. Aquesta activitat és la primera de les que se celebraran a Burjassot per a commemorar el Dia Internacional de les Dones.

La novena edició d’aquests premis, que cada any reconeixen el treball de dones que inicien el seu projecte comercial o bé consoliden els seus negocis en la població, tindrà lloc dimecres que ve 2 de març a les 19.30 hores en el Saló de Plens de l’Ajuntament.

Enguany, els guardons s’entregaran a 15 emprenedores que representen 14 comerços de la localitat, ja siga en el Mercat Municipal L’Almara, en el Mercat ambulant dels dimecres o en els seus negocis situats en els diferents barris de Burjassot. Dia a dia, aquestes dones alcen les persianes dels seus negocis i obrin les seues portes, munten les seues parades i ofereixen a la ciutadania i als visitants el seu millor tracte, els seus millors productes i la il·lusió de donar-los un servei immillorable en el comerç de proximitat.

Gràcies al seu treball, juntament amb el de la resta de comerços i serveis del municipi, fan que Burjassot continue creixent i siga un municipi ric en tota mena de productes i serveis de qualitat, oferits a la ciutadania, de persona a persona.

Les quinze dones guardonades enguany són, Rosa Campos, de Goya 3; Mayte Aragó, de El corazón de mis pestañas; Luci Estela Zambrano, del Racó de María; Nuria Valera, de Gabinet d’Estètica Nuria Valera; María José Grau, d’Estètica avançada Mª José Grau; Silvia Banderas i Inmaculada Bronch, de B&B Asesores; Ruth Cebrián, de Cloy Pedagogia; Amparo Suay, del Forn Pastisseria Sant Vicent-Tosi; Paqui Maroto i Elvira Alcàsser, amb les sues parades en el Mercat Municipal L’Almara, Fruites i Verdures Paqui i Elvira carn de cavall, respectivament, Ana Giner i Maribel Giner, Carmen Heredia i, finalment, Mari Rodríguez, cadascuna d’elles amb les seues parades en el Mercat ambulant dels dimecres.